CELEX: 62012CN0259
Language: el
Date: 2012-05-24 00:00:00
Title: Υπόθεση C-259/12: Αίτηση για την έκδοση προδικαστικής αποφάσεως την οποία υπέβαλε το Administrativen sad Plovdiv (Βουλγαρία) στις 24 Μαΐου 2012 — Teritorialna direktsia na Natsionalnata Agentsia za Prihodite κατά «RODOPI-М 91» OOD

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/7
            
         Αίτηση για την έκδοση προδικαστικής αποφάσεως την οποία υπέβαλε το Administrativen sad Plovdiv (Βουλγαρία) στις 24 Μαΐου 2012 — Teritorialna direktsia na Natsionalnata Agentsia za Prihodite κατά «RODOPI-М 91» OOD
   (Υπόθεση C-259/12)
   2012/C 243/13
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Plovdiv
   
      Διάδικοι στην υπόθεση της κύριας δίκης
   
   
      Αναιρεσείουσα: Teritorialna direktsia na Natsionalnata Agentsia za Prihodite — Plovdiv
   
      Αναιρεσίβλητη:«RODOPI-M 91» OOD
   
      Προδικαστικά ερωτήματα
   
   
               1)
            
            
               Δύναται κράτος μέλος, σύμφωνα με την αρχή της φορολογικής ουδετερότητας, να επιβάλει ποινή για τη μη έγκαιρη καταχώριση ακυρώσεως τιμολογίου, μολονότι η ακύρωση καταχωρίσθηκε λογιστικώς σε μεταγενέστερο χρόνο και το υποκείμενο στον φόρο πρόσωπο κατέβαλε τους φόρους και τους αναλογούντες τόκους που προέκυψαν από την εν λόγω ακύρωση;
               Έχουν σημασία για την απάντηση στο πρώτο ερώτημα οι ακόλουθες περιστάσεις:
               
                           —
                        
                        
                           η ακύρωση του τιμολογίου θα έπρεπε να καταχωρισθεί εντός προθεσμίας 14 ημερών, αρχομένης από την παρέλευση του ημερολογιακού μήνα κατά τον οποίο πραγματοποιήθηκε η ακύρωση·
                        
                     
                           —
                        
                        
                           η ακύρωση του τιμολογίου καταχωρίσθηκε πράγματι έναν μήνα μετά την παρέλευση της προθεσμίας εντός της οποίας έπρεπε να πραγματοποιηθεί η ακύρωση·
                        
                     
                           —
                        
                        
                           ο οφειλόμενος ΦΠΑ και οι επ’ αυτού τόκοι καταβλήθηκαν στο δημόσιο ταμείο;
                        
                     
         
               2)
            
            
               Δύνανται τα κράτη μέλη, σύμφωνα με τα άρθρα 242 και 273 της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, να επιβάλουν σε υποκείμενο στον φόρο, ο οποίος δεν τήρησε την υποχρέωσή του περί έγκαιρης λογιστικής καταχωρίσεως περιστάσεων που ασκούν επιρροή στον υπολογισμό του ΦΠΑ, χρηματική ποινή η οποία ανέρχεται στο ποσό του ΦΠΑ που δεν καταβλήθηκε εγκαίρως, εάν ακολούθησε άρση της εν λόγω παραλείψεως διά της ολοσχερούς καταβολής του οφειλόμενου φόρου και των αναλογούντων τόκων;
            
         
               3)
            
            
               Έχει σημασία το γεγονός ότι δεν προκλήθηκε απώλεια δημοσίων εσόδων, καθόσον το υποκείμενο στον φόρο πρόσωπο καταχώρισε εν συνεχεία την ακύρωση του τιμολογίου και κατέβαλε ολοσχερώς τον φόρο και τους αναλογούντες τόκους;
            
         
               4)
            
            
               Αντιβαίνει στην αρχή της αναλογικότητας η επιβολή χρηματικής ποινής η οποία ανέρχεται στο συνολικό ποσό του ήδη καταβληθέντος φόρου και των αναλογούντων τόκων;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).